PATVIRTINTA

Žmogaus ir visuomenės studijų fakulteto

Tarybos 2020 m. rugsėjo 30 d.

Nutarimu Nr. 1ŽVS-5

**PEDAGOGINIŲ STUDIJŲ BAIGIAMOJO DARBO**

**REGLAMENTAS**

**1. BENDROJI DALIS**

1.Pedagoginių studijų baigiamasis darbas yra pedagoginių studijų modulio dalis, integruojanti teorinį ir praktinį būsimo pedagogo profesinį pasirengimą. Tai studijų rezultatų pasiekimo įrodymas, kai dėmesys sutelkiamas į problemos sprendimą bei rezultatų interpretavimą ir reflektavimą. Pedagoginių studijų modulį sudaro: 27 studijų kreditai teorinės studijos, 30 studijų kreditų pedagoginė praktika ir 3 studijų kreditai pedagoginių studijų baigiamasis darbas.

2.Pedagoginių studijų baigiamojo darbo rengimo ir gynimo reglamentas parengtas vadovaujantis pedagogų rengimą s ir MRU studijas reglamentuojančiais dokumentais.

3. Reglamento nuostatos privalomos visiems studentams, rengiantiems ir ginantiems pedagoginių studijų baigiamąjį darbą, jų vadovams, baigiamųjų darbų vertinimo komisijos nariams.

**II. PEDAGOGINIŲ STUDIJŲ BAIGIAMOJO DARBO SAMPRATA IR PASKIRTIS**

2.1. Pedagoginių studijų baigiamasis darbas (toliau – baigiamasis darbas) yra pedagoginių studijų baigiamojo etapo savarankiško darbo forma, parodanti studento gebėjimą sistemiškai analizuoti, vertinti ir pagrįsti studijų metu įgytas pedagoginei veiklai reikalingas profesines kompetencijas konkrečios švietimo, ugdymo(si), mokymo(si) problematikos kontekste.

2.2. Baigiamojo darbo privaloma dalis yra kompetencijų aplankas, kuris pateikiamas kaip atskiras priedas neįrištas kartu su darbu ir nekeliamas į IS Studijos sistemą.

**III. PEDAGOGINIŲ STUDIJŲ BAIGIAMOJO DARBO RENGIMO TVARKA**

3.1. Baigiamasis darbas yra individualus, savarankiškas analitinis darbas, už kurį atsakingas studentas. Baigiamasis darbas turi būti pateikiamas kartu su autoriaus pasirašytu patvirtinimu apie atlikto darbo savarankiškumą (1 Priedas).

3.2. Studentai pedagoginės praktikos metu nusprendžia į kokią pedagoginę praktinę problemą ar pedagoginį reiškinį bus orientuojamasi ir pagal tai susiformuluojama baigiamojo darbo tema iki lapkričio 20 d. ir el. paštu studijų programos vadovui pranešama temos formuluotė.

3.3. Baigiamojo darbo temos tikslinimas ir koregavimas rekomenduojamas iki gruodžio 31 d.

3.5. Baigiamąjį darbą ginti turi teisę studentas, neturintis akademinių įsiskolinimų iš pedagoginių studijų bloko dalykų.

3.6. Parengtą baigiamąjį darbą studentas pristato vadovui ne vėliau kaip likus mėnesiui iki studijų grafike nurodyto baigiamųjų darbų gynimo termino pradžios.

3.7. Baigiamojo darbo neleidžiama ginti, jei studentas be pateisinamos priežasties nepristatė baigiamojo darbo vadovui iki nurodytos datos, darbas netenkina minimalių reikalavimų, parengtas pažeidžiant akademinės etikos principus. Darbas, kurio neleidžiama ginti, studento prašymu gali būti rengiamas iš naujo ir ginamas kitą semestrą.

3.8. Vadovui aprobavus  baigiamąjį darbą, studentas jį ne vėliau kaip 10 darbo dienų iki gynimo privalo įkelti į IS Studijos sistemą o vadovas sistemoje turi pažymėti savo sutikimą, kad darbas būtų ginamas. Vadovui neleidus ginti darbo, studentas gali kreiptis į Komiteto pirmininką, kuris kartu su Komiteto nariais sprendžia ar leisti ginti darbą. Neleidus ginti darbo studentas gali stabdyti studijas ne ilgesniam nei vienerių studijų metų laikotarpiui. Iki semestro pabaigos nepareiškęs noro stabdyti studijas studentas šalinamas iš Universiteto kaip negynęs baigiamojo darbo.

3.9. Ne vėliau kaip 3 dienos iki baigiamojo darbo gynimo paskirtas recenzentas į Universiteto informacinę sistemą IS Studijos įkelia baigiamojo darbo recenziją.

**IV. KOMPETENCIJŲ APLANKO STRUKTŪRA IR RENGIMAS**

4.1. Kompetencijų aplanke pateikiama edukologiniu, psichologiniu požiūriu atrinkta susisteminta pedagoginės praktikos medžiaga, studijų metu atliktų darbų pavyzdžiai bei kiti įrodymai pagrindžiantys išsiugdytas kompetencijas. Kompetencijų aplankas kaupiamas visą pedagoginių studijų programos laikotarpį. Kompetencijų aplankas gali būti pateikiamas elektronine forma, taip pat naudojant laisvai prieinamą IT programą, pasirinktą pačio studento ir skirtą el. aplankams rengti.

4.2. Kompetencijų aplankas yra tikslingas studento darbų ir refleksijų rinkinys, skirtas savo profesinių kompetencijų, pažangos ir pasiekimų įsivertinimui, dokumentavimui per pedagoginių studijų laikotarpį.

4.3. Kompetencijų aplanko struktūros pagrindinis komponentas yra refleksijos – konkrečių studijų dalykų metu bei neformaliuoju būdu įgytų kompetencijų analizės ir įsivertinimai. Kiti rekomenduojami kompetencijų aplanko struktūriniai komponentai: studento patirtys ir jų aprašymai – užduotys ir pareigos (funkcijos) auditorinių užsiėmimų ir pedagoginių praktikų metu; įgytos žinios, gebėjimai, įgūdžiai – galima dokumentacija (studijų pasiekimų įrodymai); žinių, gebėjimų, įgūdžių savianalizė (aprašymo forma iki keleto puslapių); praktinio mokymosi pasiekimus įrodantys dokumentai (užrašai, ataskaitos, protokolai, esė, atliktos užduotys, pasiekimų vertinimai, darbų pavyzdžiai – modeliai, projektai, nuotraukos, garso ir vaizdo įrašai, užduočių pristatymai ir kt.); neformalaus mokymosi pasiekimų įrodymai (konferencijų pranešimai, dalyvavimą konferencijose įrodantys dokumentai; kvalifikacinių seminarų pažymėjimai, dalyvavimo savanorystės veikloje įrodymai ir kt.); dėstytojų, praktikos vadovų, ugdymo/švietimo įstaigų vadovų atsiliepimai, vertinimai.

4.4. Kompetencijų aplanko apipavidalinimui taikomi bendrieji rašto darbų apipavidalinimo reikalavimai: titulinis puslapis, turinys, informacija apie savininką (pavardė, vardas, studijų programa).

4.5. Kompetencijų aplanko apimtis nėra griežtai reglamentuojama. Kompetencijų aplanke sukaupta medžiaga sisteminama remiantis reglamentuotų mokytojo profesijos kompetencijų sąrašu[[1]](#footnote-1), t.y. kompetencijų aplanką turi sudaryti reglamentuotų mokytojo kompetencijų sąrašas ir įgytų kompetencijų pagrindimas, pateikiant įrodymus ir refleksijas prie kiekvieno įrodymo. Kompetencijų aplanke turi būti pagrįstos visos mokytojo profesinės kompetencijos. Kitos kompetencijų aplanko struktūrinės dalys komplektuojamos pagal studento turimus įrodymus, konsultuojantis su baigiamojo darbo vadovu.

4.6. Kompetencijų aplanke privaloma pateikti suvestinę pedagoginių studijų metu įgytų ir/ar patobulintų pedagoginių kompetencijų lentelę. Lentelės vienoje grafoje išvardijamos visos kompetencijos, kurias privalo turėti pedagogas, o kitoje grafoje pateikiamas trumpas pagrindimas, nurodant kokius pedagoginius dalykus studijuojant, atliekant pedagoginę praktiką ar rengiant pedagoginių studijų baigiamąjį darbą buvo konkreti kompetencija įgyta ar patobulinta. Trečioje grafoje pateikiamos konkrečios nuorodos (puslapiai, skyriai ir pan.) į įgytas ir / ar patobulintas kompetencijas. (2 Priedas).

**V. BAIGIAMOJO DARBO RENGIMAS**

5.1. Baigiamasis darbas rengiamas vadovaujantis Bendrosiomis rašto darbų metodinėmis rekomendacijomis.

5.2. Baigiamojo darbo apimtis apimtis 40000 - 60000 spaudos ženklų (15 - 20 psl.), neįskaitant titulinio lapo, savarankiškumo patvirtinimo (žr. 1 priedą), turinio puslapių, naudotos literatūros sąrašo bei priedų.

5.3. Baigiamąjį darbą struktūriškai sudaro įvadas, pasirinkto pedagoginio reiškinio ar problemos nagrinėjimas, išvados, naudotos literatūros sąrašas, priedai ir titulinis lapas (3 priedas).

5.3.1. Baigiamojo darbo įvade privalo būti pristatytas pasirinktos temos aktualumas ir praktinis reikšmingumas, objektas, tikslas, uždaviniai, pagrindiniai darbo rengimo metodai (paaiškinant jų taikymą darbo rengimo metu).

5.3.2. Baigiamajame darbe analizuojamas pagal pasirinktą temą pedagoginis reiškinys ar problema, sisteminant, pagrindžiant ir įsivertinant pedagoginių studijų metu bei neformaliuoju būdu įgytas pedagoginei veiklai bei analizuojamo pedagoginio reiškinio ar problemos sprendimui reikalingas profesines kompetencijas. Sąsajos su įgytomis ar patobulintomis kompetencijomis turi būti nurodomos darbo išnašose.

5.3.3. Pasirinkto pedagoginio reiškinio ar problemos nagrinėjimas turi būti struktūruotas, tekstas turi būti suskaidytas į prasminius vienetus (skyrius ir poskyrius); privaloma remtis ne senesne nei 10 metų specializuota pedagogine (didaktine) literatūra, ugdymą ir ugdymo turinį reglamentuojančiais teisės aktais bei programomis. Vengtinas mokslinės, metodinės ir teisinės literatūros perrašinėjimas.

5.4. Baigiamojo darbo išvados turi būti aiškios, susiję su darbo įvade suformuluotais uždaviniais.

5.5. Naudotos literatūros sąrašas privalo būti parengtas pagal APA standarto reikalavimus.

5.6. Darbo pabaigoje pateikiami priedai - ne pagrindinė, tačiau vertinga papildoma medžiaga (direktyviniai dokumentai, išsamios lentelės, iliustracijos ir pan.), kuri padeda suprasti pedagoginių studijų baigiamajame darbe pateikiamus faktus. Kaip atskiras priedas privalo būti pateikiamas kompetencijų aplankas.

**VI. VADOVAVIMAS PEDAGOGINIŲ STUDIJŲ BAIGIAMAJAM DARBUI**

6.1. Vadovavimo baigiamajam darbui tikslas – atsakingai ir partneriškai konsultuoti studentą darbo rengimo, įforminimo ir gynimo klausimais, teikti metodologinę pagalbą, sistemingai kontroliuoti darbo rengimo procesą.

6.2. Struktūrinio padalinio vadovas skiria baigiamojo darbo vadovą iki gruodžio 1 d. Su baigiamojo darbo vadovu konsultuojamasi dėl baigiamojo darbo temos patikslinimo, darbo tikslo, jo realizavimo būdų, turinio struktūros, rengimo eigos ir kt. iškylančių klausimų

6.3. Darbui gali vadovauti dėstytojas, vykdantis socialinių mokslų (edukologijos) krypties tyrimus arba turi didelę pedagoginio darbo patirtį.

6.3. Baigiamojo darbo vadovas, rašydamas atsiliepimą apie baigiamąjį darbą, argumentuotai įvertina darbo rengimo procesą bei rezultatus ir rekomenduoja / nerekomenduoja darbą ginti. (4 priedas).

**VII. PEDAGOGINIŲ STUDIJŲ BAIGIAMOJO DARBO GYNIMAS**

7.1. Gynimo komisiją (toliau – komisija) sudaro nemažiau kaip 3 nariai.

7.2. Baigiamųjų darbų gynimo komisijos posėdis yra viešas. Posėdžio metu komisijos pirmininkas atsakingas už procedūrų laikymąsi. Baigiamųjų darbų gynimas protokoluojamas.

7.3. Baigiamojo darbo pristatymo laikui skiriamos 5 - 7 minutės. Studentas pristatymo metu turi pristatyti baigiamojo darbo rezultatus ir įvardinti labiausiai patobulintas ir ketinamas dar tobulinti kompetencijas, remiantis parengtu asmeniniu kompetencijų aplanku.

7.4. Komisijos pirmininkas turi teisę nutraukti kalbą, jei studentas viršija skirtą laiką. Komisijai paprašius, studentas turi pateikti konkrečius jo teiginius patvirtinančius įrodymus iš kompetencijų aplanko.

7.5. Po darbo pristatymo komisijos pirmininkas supažindina komisiją ir studentą su baigiamojo darbo vadovo atsiliepimu, recenzento recenzija, o studentas atsako į komisijos pateiktus klausimus.

7.6. Komisijos nariai, kiti posėdžio dalyviai teikia klausimus, susijusius su baigiamuoju darbu. Pirmininkas turi teisę leisti studentui neatsakyti į nekonkrečius, nekorektiškus arba su darbu nesusijusius klausimus.

**VIII.PEDAGOGINIŲ STUDIJŲ BAIGIAMOJO DARBO VERTINIMAS**

8.1. Vertinant, atsižvelgiama į darbo parengimo ir gynimo kokybę. Baigiamojo darbo *vertinimo kriterijai*: gebėjimas teoriškai analizuoti pasirinktą problemą, jos sprendimui reikalingas profesines kompetencijas, jų reikšmingumą pedagoginei veiklai; gebėjimas pagrįsti, praktiškai įrodyti savo profesines kompetencijas; gebėjimas formuluoti pagrįstas išvadas; gebėjimas kompleksiškai (sistemiškai) analizuoti profesinių kompetencijų įgijimo ir mokymosi procesą; gebėjimas savo mokymosi ir tobulėjimo procesą pagrįsti konkrečiais pavyzdžiais; gebėjimas išryškinti savo profesinių kompetencijų stipriąsias ir silpnąsias puses, tobulėjimo, kompetencijų plėtojimo galimybes; gebėjimas identifikuoti asmenines mokymosi bei pedagoginės praktikos problemas ir projektuoti jų sprendimo strategijas.

8.2. Įvertinimas teigiamas, kai darbas atitinka minimalius keliamus reikalavimus.

8.3. Pasibaigus gynimui, skelbiamas uždaras komisijos posėdis, kuriame sprendžiama dėl galutinių baigiamojo darbo įvertinimo rezultatų. Darbas vertinamas atsižvelgiant į galiojančių nacionalinių ir institucinių teisės aktų nuostatas.

8.4. Galutinis baigiamojo darbo įvertinimas rašomas komisijos narių sutarimu, įtraukiant darbo vadovo, recenzento įvertinimą. (žr. 5 priedą)

**IX. APELIACIJOS DĖL GYNIMO PROCEDŪRŲ PAŽEIDIMŲ IR VERTINIMO**

9.1. Jei studentas mano, kad buvo pažeistos gynimo procedūros, jis turi teisę ne vėliau kaip per 3 darbo dienas nuo rezultatų paskelbimo pateikti apeliaciją pagal MRU nustatytą tvarką.

9.2. Studentų, kurių baigiamieji darbai buvo neigiamai įvertinti viešame komisijos posėdyje, tolimesnę studijų eigą reglamentuoja MRU Studijų nuostatai.

9.3. Studentui, kuris neapgynė baigiamojo darbo, toliau vadovauja tas pats vadovas arba išimties atveju pateikus argumentuotą prašymą Padalinio vadovui, gali būti keičiamas.

**X. PEDAGOGINIŲ STUDIJŲ BAIGIAMOJO DARBO GYNIMO ATIDĖJIMAS**

10.1. Studentas dėl pateisinamų priežasčių, ne vėliau kaip likus savaitei iki pedagoginių studijų baigiamojo darbo atidavimo komisijai gali raštu kreiptis į direktorių ir prašyti leisti gynimą atidėti, nepažeidžiant MRU Studijų nuostatuose numatytų reikalavimų.

10.2. Dėl pateisinamos priežasties (ligos ar pan.) neginto darbo gynimas rektoriaus įsakymu gali būti atidedamas, remiantis MRU studijų nuostatais.

1 priedas

Forma patvirtinta

Mykolo Romerio universiteto

Senato 2016 m. gegužės 9 d. nutarimu Nr.1SN-44

**PATVIRTINIMAS APIE ATLIKTO DARBO SAVARANKIŠKUMĄ**

20 - -

Vilnius

Aš, Mykolo Romerio universiteto (toliau – Universitetas), Žmogaus ir visuomenės studijų fakulteto Edukologijos ir socialinio darbo instituto studentas (-ė) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(vardas, pavardė)*

patvirtinu, kad šis rašto darbas / bakalauro / magistro baigiamasis darbas

„\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“:

1. Yra atliktas savarankiškai ir sąžiningai;
2. Nebuvo pristatytas ir gintas kitoje mokslo įstaigoje Lietuvoje ar užsienyje;
3. Yra parašytas remiantis akademinio rašymo principais ir susipažinus su rašto darbų metodiniais nurodymais.

Man žinoma, kad už sąžiningos konkurencijos principo pažeidimą – plagijavimą studentas gali būti šalinamas iš Universiteto kaip už šiukštų akademinės etikos pažeidimą.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas, pavardė)*

2 priedas

Suvestinė pedagoginių studijų metu įgytų ir/ar patobulintų pedagoginių kompetencijų lentelė

|  |  |  |
| --- | --- | --- |
| **PRIVALOMOS PEDAGOGO KOMPETENCIJOS**  **(pagal 2007m. mokytojo profesijos kompetencijos aprašą)** | **PAGRINDIMAS[[2]](#footnote-2)** | **NUORODOS[[3]](#footnote-3)** |
| **BENDRAKULTŪRINĖ KOMPETENCIJA** |  |  |
| Saugoti ir plėtoti daugialypę, tautinių mažumų patirtimi praturtintą Lietuvos kultūrą |  |  |
| Dalyvauti kuriant pilietinę  visuomenę |  |  |
| Gerbti ugdytinių socialinį, kultūrinį, kalbinį ir etninį tapatumą |  |  |
| Vadovautis šiuolaikine švietimo paskirties samprata: kurti informacinę ir žinių visuomenę; |  |  |
| Integruoti pasaulio istorijos, geografijos, kultūros žinias vertinant Europos Sąjungos šalių kultūrų įvairovės poveikį Lietuvai; |  |  |
| Dalyvauti visuomenės ir švietimo kaitos procesuose naudojant  socialinių, gamtos mokslų, naujų technologijų pasiekimus ir atliepti  modernėjančios visuomenės iššūkius |  |  |
| Vertinti namų aplinkos vaidmenį ir šeimos vertybių skirtumus bendraujant su mokiniais ir jų tėvais (globėjais, rūpintojais) |  |  |
| Mokyti mokinius vadovaujantis bendražmogiškomis vertybėmis. |  |  |
| **PROFESINĖS KOMPETENCIJOS** |  |  |
| Informacinių technologijų naudojimo; |  |  |
| Ugdymo/si aplinkų kūrimo; |  |  |
| Dalyko turinio planavimo ir tobulinimo; |  |  |
| Mokymo/si proceso valdymo; |  |  |
| Mokinių pasiekimų ir pažangos vertinimo; |  |  |
| Mokinių motyvavimo ir paramos jiems; |  |  |
| Mokinio pažinimo ir jo pažangos pripažinimo; |  |  |
| Profesinio tobulėjimo. |  |  |
| **BENDROSIOS KOMPETENCIJOS** |  |  |
| Komunikacinė ir informacijos valdymo. |  |  |
| Bendravimo ir bendradarbiavimo. |  |  |
| Tiriamosios veiklos. |  |  |
| Reflektavimo ir mokymosi mokytis. |  |  |
| Organizacijos tobulinimo bei pokyčių valdymo. |  |  |
| **SPECIALIOSIOS KOMPETENCIJOS** |  |  |

3 priedas

MYKOLO ROMERIO UNIVERSITETO

ŽMOGAUS IR VISUOMENĖS STUDIJŲ FAKULTETAS

EDUKOLOGIJOS IR SOCIALINIO DARBO INSTITUTAS

STUDENTO VARDAS, PAVARDĖ

PROFESINĖS PEDAGOGIKOS STUDIJOS

TEMA

Darbo vadovas: ........................................

(*nurodoma pedagoginis vardas, moksl. laipsnis; vardas, pavardė)*

Vilnius, metai

4 priedas

*VADOVO PAVARDĖ VARDAS*

ATSILIEPIMAS APIE *STUDENTO PAVARDĖ VARDAS*

BAIGIAMOJO DARBO

*TEMA*

RENGIMĄ

*VERTINAMI ŠIE ASPEKTAI:*

* *Studento pastangos ir darbo rengimo nuoseklumas;*
* *Studento savarankiškumas ir- etikos principų paisymas;*
* *Konsultavimasis su darbo vadovu ir jo pobūdis;*
* *Reagavimas į vadovo pastebėjimus.*
* *Kompetencijų portfelio parengimas (struktūra, studento patobulintų, įgytų kompetencijų įrodymai, refleksijos ir pan.).*

Bendras vertinimas (*pabraukti*): darbas puikus, labai geras, darbas geras, darbas vidutinis, darbas silpnas, darbas labai silpnas

5 priedas

**PEDAGOGIKOS baigiamojo darbo recenzija**

**Darbo autorius:**

**Darbo tema:**

**Darbo recenzentas:**

|  |  |
| --- | --- |
| **Vertinimo požymiai** | **Recenzento pastabos** |
| Aktualumas ir praktinis reikšmingumas[[1]](https://euc-word-edit.officeapps.live.com/we/wordeditorframe.aspx?ui=en%2DUS&rs=lt%2DLT&wopisrc=https%3A%2F%2Fmruni-my.sharepoint.com%2Fpersonal%2Fprakapas_mruni_eu%2F_vti_bin%2Fwopi.ashx%2Ffiles%2F7bed76c612c4488483c970abe7ca9b45&wdenableroaming=1&mscc=1&wdodb=1&hid=51D65D9F-2007-B000-0BC6-6414A621E73D&wdorigin=ItemsView&wdhostclicktime=1592547359501&jsapi=1&newsession=1&corrid=f2aaa5c2-3ae7-41b9-ae38-0acec6e58849&usid=f2aaa5c2-3ae7-41b9-ae38-0acec6e58849&sftc=1&instantedit=1&wopicomplete=1&wdredirectionreason=Unified_SingleFlush&rct=Minor&ctp=LeastProtected#_ftn1) |  |
| Pagrindinių darbo charakteristikų (objektas, tikslas ir uždaviniai, tyrimo metodai) dermė |  |
| Teorinis išsamumas ir nuoseklumas |  |
| Aprašomųjų ir vertinamųjų elementų atskleidimas |  |
| Gebėjimas analizuoti, sisteminti ir apibendrinti šaltinius |  |
| Išvadų pagrįstumas, konkretumas |  |
| Kalbos ir stiliaus kokybė |  |
| Naudota literatūra (pateikimas, kiekis) |  |
| Techninis įforminimas (korektiškas, vieningas citavimas, nuorodos į šaltinius)[[2]](https://euc-word-edit.officeapps.live.com/we/wordeditorframe.aspx?ui=en%2DUS&rs=lt%2DLT&wopisrc=https%3A%2F%2Fmruni-my.sharepoint.com%2Fpersonal%2Fprakapas_mruni_eu%2F_vti_bin%2Fwopi.ashx%2Ffiles%2F7bed76c612c4488483c970abe7ca9b45&wdenableroaming=1&mscc=1&wdodb=1&hid=51D65D9F-2007-B000-0BC6-6414A621E73D&wdorigin=ItemsView&wdhostclicktime=1592547359501&jsapi=1&newsession=1&corrid=f2aaa5c2-3ae7-41b9-ae38-0acec6e58849&usid=f2aaa5c2-3ae7-41b9-ae38-0acec6e58849&sftc=1&instantedit=1&wopicomplete=1&wdredirectionreason=Unified_SingleFlush&rct=Minor&ctp=LeastProtected#_ftn2) |  |

Klausimai, pastabos:

**Galutinė recenzento išvada**:

(data) (parašas)

[[1]](https://euc-word-edit.officeapps.live.com/we/wordeditorframe.aspx?ui=en%2DUS&rs=lt%2DLT&wopisrc=https%3A%2F%2Fmruni-my.sharepoint.com%2Fpersonal%2Fprakapas_mruni_eu%2F_vti_bin%2Fwopi.ashx%2Ffiles%2F7bed76c612c4488483c970abe7ca9b45&wdenableroaming=1&mscc=1&wdodb=1&hid=51D65D9F-2007-B000-0BC6-6414A621E73D&wdorigin=ItemsView&wdhostclicktime=1592547359501&jsapi=1&newsession=1&corrid=f2aaa5c2-3ae7-41b9-ae38-0acec6e58849&usid=f2aaa5c2-3ae7-41b9-ae38-0acec6e58849&sftc=1&instantedit=1&wopicomplete=1&wdredirectionreason=Unified_SingleFlush&rct=Minor&ctp=LeastProtected#_ftnref1) Turi būti pateiktos sąsajos ne tik su moksline ir metodine literatūra, bet ir su aktualiais švietimą reglamentuojančiais dokumentais (pvz., švietimo įstatymo konkrečiais straipsniais, nutarimais, programomis ir pan.).

[[2]](https://euc-word-edit.officeapps.live.com/we/wordeditorframe.aspx?ui=en%2DUS&rs=lt%2DLT&wopisrc=https%3A%2F%2Fmruni-my.sharepoint.com%2Fpersonal%2Fprakapas_mruni_eu%2F_vti_bin%2Fwopi.ashx%2Ffiles%2F7bed76c612c4488483c970abe7ca9b45&wdenableroaming=1&mscc=1&wdodb=1&hid=51D65D9F-2007-B000-0BC6-6414A621E73D&wdorigin=ItemsView&wdhostclicktime=1592547359501&jsapi=1&newsession=1&corrid=f2aaa5c2-3ae7-41b9-ae38-0acec6e58849&usid=f2aaa5c2-3ae7-41b9-ae38-0acec6e58849&sftc=1&instantedit=1&wopicomplete=1&wdredirectionreason=Unified_SingleFlush&rct=Minor&ctp=LeastProtected#_ftnref2) Pedagoginių studijų baigiamojo darbo bibliografiniam sąrašui sudaryti bei citavimui turi būti naudojamas [APA](http://www.mruni.eu/mru_lt_dokumentai/biblioteka/pdf/APA.pdf)[2] (American Psychological Association) bibliografinio aprašo standartas.

1. Mokytojo profesijos kompetencijų aprašu. LR Švietimo ir mokslo ministro įsakymas „Dėl mokytojo profesijos kompetencijos aprašo patvirtinimo“ 2007 m. sausio 15d. Nr. ISAK–54.Vilnius [↑](#footnote-ref-1)
2. Pateikiamas trumpas pagrindimas, nurodant kokius pedagoginius dalykus studijuojant, atliekant pedagoginę praktiką ar rengiant pedagoginių studijų baigiamąjį darbą buvo konkreti kompetencija įgyta ar patobulinta. [↑](#footnote-ref-2)
3. Trečioje grafoje reikia pateikti konkrečias nuorodas (puslapiai, skyriai ir pan.) į įgytas ir / ar patobulintas kompetencijas. [↑](#footnote-ref-3)